
Европейският парламент,
–	като взе предвид предложението на Комисията до Парламента и до Съвета (COM(2023)0209),
–	като взе предвид член 294, параграф 2, член 173, параграф 3 и член 322, параграф 1, буква а) от Договора за функционирането на Европейския съюз, съгласно които Комисията е внесла предложението в Парламента (C9‑0136/2023),
–	като взе предвид член 294, параграф 3 от Договора за функционирането на Европейския съюз,
–	като взе предвид становището на Сметната палата от 18 април 2023 г.[footnoteRef:1], [1:  	Все още непубликувано в Официален вестник.] 

–	като взе предвид становището на Европейския икономически и социален комитет от 13 юли 2023 г.[footnoteRef:2], [2:  	ОВ C 349, 29.9.2023 г., стр. 167.] 

–	като взе предвид становището на Комитета на регионите от 30 ноември 2023 г.[footnoteRef:3], [3:  	OВ C, C/2024/1049, 9.2.2024 г., ELI: http://data.europa.eu/eli/C/2024/1049/oj.] 

–	като взе предвид временното споразумение, одобрено от компетентната комисия съгласно член 74, параграф 4 от своя Правилник за дейността, и поетия с писмо от 21 март 2024 г. ангажимент на представителя на Съвета за одобряване на позицията на Парламента в съответствие с член 294, параграф 4 от Договора за функционирането на Европейския съюз,
–	като взе предвид член 59 от своя Правилник за дейността,
–	като взе предвид становищата на комисията по външни работи и комисията по транспорт и туризъм, 
–	като взе предвид доклада на комисията по промишленост, изследвания и енергетика (A9-0426/2023),
1.	приема изложената по-долу позиция на първо четене;
2.	приема за сведение изявлението на Комисията, приложено към настоящата резолюция, което ще бъде публикувано в серия С на Официален вестник на Европейския съюз; 
3.	приканва Комисията да се отнесе до него отново, в случай че замени своето предложение с друг текст, внесе или възнамерява да внесе съществени промени в това предложение;
4.	възлага на своя председател да предаде позицията на Парламента съответно на Съвета и на Комисията, както и на националните парламенти.

Позиция на Европейския парламент, приета на първо четене на 24 април 2024 г. с оглед на приемането на Регламент (ЕС) 2025/... на Европейския парламент и на Съвета за определяне на мерки за укрепване на солидарността и способностите на Съюза за откриване, подготовка и реагиране при киберзаплахи и инциденти, и за изменение на Регламент (ЕС) 2021/694 (Законодателен акт в областта на киберсолидарността)
(Тъй като беше постигнато споразумение между Парламента и Съвета, позицията на Парламента съответства на окончателния законодателен акт, Регламент (ЕС) 2025/38.)





ПРИЛОЖЕНИЕ КЪМ ЗАКОНОДАТЕЛНАТА РЕЗОЛЮЦИЯ

1.	Законодателната финансова обосновка на Комисията, придружаваща предложението за законодателен акт в областта на киберсолидарността, беше публикувана през април 2023 г. Оттогава съответните прогнозни стойности са се променили поради приемането или очакваното приемане на други законодателни актове.

2.	На 5 март 2024 г. съзаконодателите постигнаха предварително политическо споразумение за ограничаване до 22 милиона евро на преразпределението от специфична цел 4 „Задълбочени цифрови умения“ към специфична цел 3 „Киберсигурност и доверие“ на програмата „Цифрова Европа“, предвидена в законодателната финансова обосновка.

3.	За да отрази условията на предварителното политическо споразумение, Комисията актуализира законодателната финансова обосновка на Законодателния акт в областта на киберсолидарността по отношение на финансовите пакети за специфичните цели 2 „Изкуствен интелект“, 3 „Киберсигурност и доверие“ и 4 „Задълбочени цифрови умения“, като взе предвид преразпределенията, договорени от съзаконодателите.

4.	Съответно финансовите пакети за периода 2025—2027 г., представени в актуализираната законодателна финансова обосновка, без да се засягат правомощията на Комисията в контекста на годишната бюджетна процедура, са следните:

–	[544 726 000 EUR] за специфична цел 2 „Изкуствен интелект“, като се вземат предвид 65 милиона евро, преразпределени за специфична цел 3 „Киберсигурност и доверие“;

–	[44 451 000 EUR] за специфична цел 3 „Киберсигурност и доверие“ — част под прякото управление на Комисията, включително 26 милиона евро, преразпределени от специфични цели 2 и 4.

–	[353 190 613 EUR] за специфична цел 3 „Киберсигурност и доверие“ — част, управлявана от Европейския център за експертни познания в областта на киберсигурността, включително преразпределение на 61 милиона евро от специфични цели 2 и 4.

–	[167 162 423 EUR] за специфична цел 4 „Задълбочени цифрови умения“, като се вземе предвид преразпределението на 22 милиона евро за специфична цел 3 „Киберсигурност и доверие“.
5.	Резервът за киберсигурност на ЕС ще бъде финансиран от финансовия пакет за специфична цел 3 „Киберсигурност и доверие“ — част под прякото управление на Комисията (която според актуализираната законодателна финансова обосновка се оценява на [44 451 000] EUR).

